In nomine sancte et individue trinitatis, amen. Ego Ludovicus, Dei gratia rex Francorum et dux Aquitanorum. Si hominibus nostris in seculari conversatione degentibus terras et possessiones suas ad censum tenere ex regia benignitate concedimus, monasteriis et pauperibus Christi longe facilius hoc idem nos docet concedere. Sciant igitur universi, et presentes et futuri, quod beate Marie et fratribus de Prulliaco pro redemptione anime nostre, prata et terras, quas habent in postestate Ville Nove, ad censum sex solidorum de cetero tenere concessimus. Quod ut ratum sit in posterum et stabile et absque omni calumpnia, annotari et nostri sigilli auctoritate confirmari precepimus. Actum Senonis anno ab incarnatione Domini millesimo centesimo quinquagesimo secundo, regni nostri decimo sexto, astantibus in palatio nostro quorum subtitulata sunt nomina et signa. Signum Guidonis, buticularii. Signum Mathie, constabularii. Signum Mathie, camerarii. Data per manum Hugonis, cancellarii.